הלנה ירלובה

הלנה ירלובה (במקור: ילנה יראלובה, ברוסית: Елена Яралова; נולדה ב-9 בדצמבר 1964) היא שחקנית תיאטרון, קולנוע וטלוויזיה ישראלית.

ביוגרפיה
ירלובה נולדה בקייב, בירת אוקראינה הסובייטית דאז. הוריה וסביה היו רופאים. חלמה להיות שחקנית מאז היותה בת חמש, כאשר ראתה אישה המופיעה על גבי במה גבוהה בטלוויזיה. סיימה את בית הספר התיכון במגמת פיזיקה-מתמטיקה, אחרי סיום בית הספר למדה במשך שנתיים באוניברסיטה למשחק בקייב, אחרי כן למדה במכון הגבוה שליד התיאטרון המוסקבאי הלאומי במשך שלוש שנים נוספות וסיימה עם תואר שני. בתום לימודיה, החל משנת 1987, שיחקה בתיאטרון המפורסם "סוברמניק". עלתה לישראל ב-1993, ובאותה שנה הצטרפה לתיאטרון "יידישפיל", בו שיחקה עד לשנת 2006 בעשרות מחזות בין היתר בתפקידים הראשיים, ואז הצטרפה לתיאטרון הקאמרי. במקביל ייסדה בשנת 1997 את תיאטרון "מלנקי" ביחד עם השחקן מיכאל טפליצקי והבמאי איגור ברזין. ב"מלנקי" שיחקה בהצגות "השד האחרון", "הצגה גנרלית", ו"אי העזים". ב-1999 השתתפה בהצגה "דון קישוט", אשר שולבה במסגרת הפרויקט הבינלאומי של התיאטרון הגרמני "בוכום שאושפילהאוס".

ירלובה הייתה מנחה בערוץ הישראלי בשפה הרוסית "ישראל פלוס" בתוכנית "לתוך הלילה", בתוכנית "שטח נשי" ששודרה גם בערוץ 2, וב-2002 הנחתה את המופע "מרוסיה באהבה". כמו כן ירלובה היא מנחה קבועה של התוכנית השנתית "איש השנה" של הערוץ. בשנת 2002 הייתה מנחה בתוכנית "ארמונות באוויר" ששודרה בערוץ 23.

בקולנוע שיחקה בתפקיד הראשי ב"קדמה", סרטו של עמוס גיתאי, שהוצג לראשונה ב-2003 במסגרת פסטיבל קאן. כמו כן, שיחקה בשנת 2003 בסרט של איתן גרין "חלומו של הנרי". ב-2005 שיחקה בסרטו של לאון פרודובסקי "לילה אפל", שזכה בפרסים בפסטיבלים רבים (ביניהם ציונים לשבח בפסטיבל ירושלים ובפסטיבל ונציה) והיה מועמד לאוסקר האמריקאי בקטגוריית הסרטים הקצרים. ב-2007 שיחקה בסרטו הנוסף של לאון פרודובסקי "בשנה הבאה בטורונטו".

ב-2006 השתתפה בהצגה של התיאטרון הקאמרי "זה הים הגדול" וקיבלה את פרס אברהם בן-יוסף מטעם עיריית תל אביב-יפו על תפקידה. ב-2008 שיחקה בהצגה "נדנדה בשניים" (פרויקט של א.מ.י). בשנים 2008–2009 שיחקה בתפקיד הראשי בהצגה של התיאטרון הקאמרי פרי עטה של עדנה מזי"א "היה או לא היה", בה גילמה את דמותה של חנה רובינא, ההצגה מספרת על תל אביב של שנות ה-30 של המאה ה-20 ובמרכזה סיפור אהבתם של חנה רובינא ואלכסנדר פן (אותו משחק יחזקאל לזרוב). ירלובה היא כלת פרס תיאטרון "שחקנית השנה 2008" על משחקה בהצגה מטעם האקדמיה לתיאטרון. ב-2009 שיחקה בתפקיד הנשי הראשי בסרטו של לאון פרודובסקי "חמש שעות מפריז". הסרט זכה בפרס בפסטיבל הסרטים הבינלאומי חיפה.
ירלובה היא המציגה בקמפיין בערוץ הרוסי בשם "תו איכות עם הלנה ירלובה".
היא גם מופיעה בקונצרטים ובהם היא שרה ומספרת ביידיש וברוסית.

ב-21 באוקטובר 2009 נפצעה באורח קשה בתאונת דרכים שבה היה מעורב רכב ההסעות שהסיע את שחקני הקאמרי מהופעה בטבריה של ההצגה "היה או לא היה". יתר השחקנים נפצעו באורח קל ושני בני אדם נהרגו בתאונה זו. בסוף 2010, אחרי התאוששות מהתאונה, שבה ירלובה לשחק בתיאטרון, במחזה "האריסטוקרטים". היא מגלמת את דמותה של ורה, ניצולת שואה. על תפקיד זה הייתה מועמדת לפרס התיאטרון לשחקנית המשנה הטובה ביותר לשנת 2010.

היא זוכת פרס השרה לקליטת העלייה ע"ש יורי שטרן לשנת 2010.

בשנים 2010–2013 שיחקה בסדרה הקומית "המשרד" ב-yes, עיבוד ישראלי לקומדיה הבריטית המצליחה.

זכתה באות הוקרה על תרומתה לתרבות הישראלית בפסטיבל לימוד ירושלים בשנת 2010.

משמשת הפרזנטורית של קטלוג אקסטרא-סטטוס.

בשנת 2012 החלה לשחק בהצגה "אנשים קשים" פרי עטו של יוסף בר-יוסף, בבימויו של משה נאור, בתיאטרון חיפה, ביחד עם משה איבגי, ח'ליפה נאטור וסלים דאו. באותה שנה החלה גם לשחק בהצגות השייקספיריות "ריצ'רד השני" (בתפקיד המלכה איזבל) "ריצ'רד השלישי" (בתפקיד המלכה אליזבת) בקאמרי. בטלוויזיה שיחקה ירלובה גם בסדרה של yes "תא גורדין", בתפקיד דיאנה גורדין, לצד רן דנקר, נטע ריסקין ומוני מושונוב.

בפברואר 2013 זכתה בפרס אנשי העשור מטעם ערוץ 9.

בשנת 2017 החלה לשחק בסדרה "בתולות" בתפקיד תמרה.

ב-2019 החלה לשחק במחזה "הריון" מאת עדנה מזי"א ובבימויו של עמרי ניצן בתיאטרון הקאמרי.

בשנת 2022 שיחקה בסדרה "שעת אפס" של כאן 11. כמו כן, משחקת בסדרת המתח ילדים "הבאר" המשודרת בערוץ "כאן חינוכית", וכן בסדרה "שלי הכובשת" המשודרת גם היא בערוץ זה.

תפקידים נבחרים בתיאטרון

 שנה ומקום  הצגה תפקיד  תיאטרון/מחזאיתל אביב, 2019הריוןהתיאטרון הקאמרי, עדנה מזי"אתל אביב, 2018אל נקמותשׂוּרֶההתיאטרון הקאמרי, שלום אשתל אביב, 2017שליחותו של הממונה על משאבי אנושקונסולית הכבודהתיאטרון הקאמרי, א' ב' יהושע (דרמטורגיה איציק ויינגרטן)תל אביב, 2016מפיסטוניקולטההתיאטרון הקאמרי, הלל מיטלפונקט (על פי קלאוס מאן)תל אביב, 2015אופרה בגרושג'ני בורדלההתיאטרון הקאמרי, ברטולט ברכטתל אביב 2014אלקטרהקליטיימנסטרההתיאטרון הקאמרי, סופוקלס הקאמרי, פברואר 2013 איש קטן, מה עכשיו? תיאטרון הקאמרי, הנס פאלאדה יידישפיל, נובמבר 2012 הצגת יחיד פנטזיה לאהבה ולכינור הצגת יחיד, עיבוד של אלכסנדר פובולוצקי ל“סטמפניו” של שלום עליכם יידישפיל, הוצגה בתיאטרונטו, תוצג בפסטיבל "תספיס" הבינלאומי להצגות יחיד בעיר קיל הקאמרי 2012 ריצ'רד השני וריצ'רד השלישי המלכה איזבל/המלכה אליזבת תיאטרון הקאמרי, ויליאם שייקספיר חיפה 2012 אנשים קשים רחל תיאטרון חיפה, יוסף בר-יוסף גטו הקאמרי, יהושע סובול 2010 האריסטוקרטים ורה הקאמרי, עדנה מזי"א תל אביב 2003–2009 היה או לא היה חנה רובינא הקאמרי/עדנה מזי"א נדנדה בשניים/פרויקט א.מ.י זה הים הגדול ריטה הקאמרי/יוסף בר-יוסף יומן חוף ברייטון הקאמרי/ניל סיימון החזן מווילנה חנה יידישפיל האחיות פארי קלר פארי יידישפיל/מרצוני טוביה החולב חוה יידישפיל/שלום עליכם שמו הולך לפניו שושנה יידישפיל/אפרים קישון למה צחקה הכלה יידישפיל/אופרה תל אביב 2000–2001 שני קונילמל ליבלה יידישפיל/גולדפאדן הרוטשילדים חנה כהן יידישפיל/אלן ברוק רייזלה געבירטיג יידישפיל/יהושע סובול תל אביב 2000 חזרה גנרלית בהחלט בת' תיאטרון מלנקי/יעקובסדוטר גרמניה 1999 דון קישוט דולצ'ניאה בוכום שאוששפיל תל אביב 1993–1999 השד האחרון אקשה תיאטרון מלנקי/יצחק בשביס-זינגר סנדר בלק ליזה יידישפיל/שלום עליכם יושע עגל מלכה יידישפיל/ישראל יהושע זינגר חלום גולד פאדן מיר'לה יידישפיל כתובה איילה יידישפיל/ אפרים קישון מסעות בנימין השלישי יידישפיל/מוייכר ספורים יום הולדת סאלי האנטרפריזה של מיכאל קזקוב/סלייד אני לא רפפורט הציירת יידישפיל/גרדנר מוסקבה 1988–1990 צל אנונציאטה סוברמניק/ שוורץ הסטירה אנצקה פרוקופוביץ סוברמניק/אולשה האתגר השביעי של הרקולס אטה – אלת השקר סוברמניק/רושין

תפקידים נבחרים בקולנוע ובטלוויזיה

 שנה  שם הסרט  תפקיד  במאי 2015 צילי פליטה עמוס גיתאי 2012 תא גורדין דיאנה דני סירקין 2009 חמש שעות מפריז לינה לאון פרודובסקי אשה כרמל עמוס גיתאי 2007 בשנה הבאה בטורונטו סשה לאון פרודובסקי 2004 לילה אפל נטשה 2003 חלומו של הנרי אווה איתן גרין 2002 קדמה רוזה עמוס גיתאי 1991 הכניסה למבוך סילביה הסטודיו ע"ש גורקי/קרימנוב 1989 הצעד טניה

קישורים חיצוניים

 קורות חיים באתר תיאטרון חיפה
 הלנה ירלובה, באתר התיאטרון הקאמרי
 דן לחמן, היה לא היה / תיאטרון הקאמרי






 גיל ריבה, הלנה ירלובה פגשה את המוות, באתר רשת 




הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני התיאטרון הקאמרי
קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:מנחות טלוויזיה ישראליות
קטגוריה:זוכי פרס התיאטרון הישראלי
קטגוריה:נכים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:נפגעי תאונות דרכים בישראל
קטגוריה:שחקניות קולנוע חרדי
קטגוריה:ישראליות שנולדו ב-1964
קטגוריה:ישראלים שנולדו ב-1964